1 martie 2022

**Anunț**

**Documentele necesare accesării serviciilor destinate diminuării efectelor pandemiei asupra mediului economic vor fi transmise direct, prin email, agențiilor pentru ocuparea forței de muncă**

Urmare a diminuării numărului de solicitări transmise de beneficiarii serviciilor de ocupare către agențiile pentru ocuparea forței de muncă, toate procedurile aferente măsurilor aplicate de ANOFM în contextul pandemiei generate de răspândirea virusului SARS-CoV-2, publicate în platforma [aici.gov.ro](https://aici.gov.ro/home), au fost dezactivate.

Pentru accesarea în continuare a acestor măsuri, agenții economici care au sediul social în județul Caraș-Severin pot transmite documentele necesare în format electronic la adresa de e-mail a Agenției Județene pentru Ocuparea Forței de Muncă Caraș-Severin: caras-severin@anofm.gov.ro.

Formularele necesare pentru accesarea serviciilor destinate diminuării efectelor pandemiei asupra mediului economic pot fi vizualizate pe site-ul ANOFM la secțiunea Persoane juridice/Formulare : - <https://www.anofm.ro/index.html?agentie=&categ=4&subcateg=12>

De asemenea, pentru detalii suplimentare, agenții economici sunt rugați să contacteze AJOFM Caraș-Severin la tel 0255/212160.

Agenția Județeană pentru Ocuparea Forței de Muncă Caraş-Severin